Höfuðborgarsvæðið verði leiðandi í skólamálum á Norðurlöndunum Fréttatilkynning Höfuðborgarsvæðið verði leiðandi í skólamálum á Norðurlöndunum Sameiginleg framtíðarsýn og aðgerðaáætlun Samtaka sveitarfélaga á höfuðborgarsvæðinu Helstu niðurstöður : Kennarar verði metnir að verðleikum . Beitt verði snemmtækri íhlutun í þágu nemenda sem þurfa á sérstakri aðstoð að halda , til að efla námslega stöðu þeirra til framtíðar . Hvatt til tilraunaverkefna um að sveitarfélög á höfuðborgarsvæðinu taki að sér rekstur framhaldsskóla . Þrjú sveitarfélaganna hafa þegar lýst formlega yfir áhuga á að taka að sér rekstur framhaldsskóla á sínu svæði . Framhaldsskóli á forræði sveitarfélaga myndi auka samfellu náms , skilvirkni skólastarfs og gera þjónustu við nemendur markvissari , þar á meðal nemendur í brotthvarfshættu . SSH leggja áherslu á samstarf við Kennarasamband Íslands um aðgerðir til að auka virðingu fyrir kennarastarfinu í samfélaginu og gera það eftirsóknarvert , samhliða bættum kjörum kennara og aðbúnaði í skólum . Verkefnastjórnin leggur til að íslenskir skólar miði sínar áherslur við að auka virkni nemenda , sjálfræði yfir skipan og framvindu náms og frumkvæði í vinnubrögðum . Hins vegar gæti yfirfærsla dregið úr fjölbreytni náms og bregðast þarf við áhyggjum stjórnenda og kennara framhaldsskóla um að hún kynni að draga úr sjálfstæði framhaldsskóla . Þrjú sveitarfélaganna á höfuðborgarsvæðinu : Garðabær , Reykjavík og Hafnarfjörður hafa lýst yfir áhuga á því að taka að sér rekstur framhaldsskóla með ósk um viðræður við mennta - og menningar-málaráðuneytið um heimild til að taka að sér rekstur einstakra framhaldsskóla . Nánari upplýsingar veita : Gunnar Einarsson , formaður verkefnisstjórnar SSH í menntamálum s . 820-8541 Skúli Helgason , verkefnastjóri SSH í menntamálum , s . 695-6901 .